1972



Események 
 január 1. – Hivatalba lép az ENSZ új főtitkára, Kurt Waldheim.
 január 13. – Ghánában a hadsereg ragadja magához a hatalmat.
 január 25–27. – A Jugoszláv Kommunisták Szövetsége (JKSZ) II. konferenciája további harcot hirdet a nacionalizmus ellen. (Az új végrehajtó titkár Stane Dolanc.)
 január 30. – Tizenhárman meghalnak, amikor brit katonák tüzet nyitnak ír tüntetőkre Londonderryben. Ez az ún. véres vasárnap.
 február 8. – VI. Pál pápa Kovács Sándor szombathelyi megyés püspököt és Klempa Sándor veszprémi apostoli kormányzót felmenti tisztségéből, míg Lékai László badacsonytomaji plébánost veszprémi apostoli kormányzóvá, Fábián Árpádot – a Pápai Magyar Intézet rektorát – szombathelyi apostoli kormányzóvá, Kádár László egri érseki titkárt veszprémi segédpüspökké, Endrey Mihályt pedig pécsi segédpüspökké nevezi ki.
 február 18. – A kaliforniai legfelső bíróság eltörli a halálbüntetést.
 február 21–25. – Richard Nixon pekingi útjával kezdetét veszi az enyhülés a kínai–amerikai kapcsolatokban.
 március 2. – Az USA elindítja a Pioneer–10 űrszondát a Naprendszer külső bolygóinak felkutatására.
 március 15. – Budapesten több százan tüntetnek a Petőfi-szobornál. (A rendőrség 88 főt előállított, 15-en börtönbüntetést kaptak.)
 március 16. – A Szent István-bazilikában Ijjas József kalocsai érsek püspökké szenteli Klempa Sándort, Lékai Lászlót, Fábián Árpádot és Kádár Lászlót.
 április 4. – Ausztriában megkezdődik a Zwentendorfi atomerőmű építése.
 április 6. – Újabb amerikai bombázási hullám Észak-Vietnám ellen.
 április 15–16. – A Csemadok XI. országos közgyűlésének idején bejelentik a szervezet kizárását a csehszlovák Nemzeti Frontból az 1968–69-ben tanúsított „szocialistaellenes” magatartása miatt. (A szervezet számos ismert képviselőjét kizárják.)
 május 22–29. – Richard Nixon amerikai elnök hivatalos látogatást tesz a Szovjetunióban.
 május 26. – Aláírják az október 3-án hatályba lépő SALT–1 szerződést.
 május 30–31. – Az Észak-atlanti Tanács bonni miniszteri ülésén egyetértenek abban, hogy megkezdik a multinacionális előkészítő megbeszéléseket az Európai Biztonsági és Együttműködési Értekezlet (EBEÉ).
 június 3. – Franciaország, az Egyesült Királyság, az Egyesült Államok és a Szovjetunió aláírja Berlinről a négyhatalmi megállapodást.
 június 17. – Washingtonban a Watergate irodaházban tetten érnek öt személyt, amint a Demokrata Párt választási főhadiszállásán lehallgatóberendezést szerelnek fel. Kezdetét veszi a Watergate-botrány.
 július 2. – Hivatalos jugoszláv közlemény egy külföldről behatolt usztasa kommandó felszámolásáról.
 július 3. – Békeszerződés India és Pakisztán között.
 július 17. – A hajdúdorogi görögkatolikus káptalan Timkó Imrét választja helynöknek. (Dudás Miklós, hajdúdorogi görögkatolikus püspök július 15-én, 70 éves korában hunyt el.)
 július 19–21. – Az RKP országos konferenciája, ami körvonalazza az új politikai-ideológiai platform fő vonásait; megfogalmazza a „fejlődő szocialista ország” koncepcióját és átértékeli az ország nemzetközi státuszát.
 augusztus 31. – Bobby Fischer a Boris Szpasszkij elleni 21. sakk világbajnoki mérkőzésen szerzett győzelmével sakk világbajnok. (12,5:8,5)
 szeptember 5. – Túszdráma a müncheni olimpián: arab terroristák túszul ejtenek tizenegy izraeli sportolót: valamennyi túsz életét veszti, nagyobbrészt a rendőrség szabadító-akciójának következtében.
 szeptember 16. – Vádat emelnek a Fehér Ház két munkatársa ellen a Watergate-betörés miatt, alig két hónap múlva Richard Nixont újra elnökké választják.
 szeptember 18. – A JKSZ vezetőségének a tagsághoz intézett nyílt levele „az ellenforradalom veszélyére” figyelmeztet.
 szeptember 24. –  Norvégiában a lakosság 54%-a népszavazáson elutasította az ország csatlakozását az Európai Unióhoz.
 október 3. – Hatályba lép a Szovjetunió és az Egyesült Államok közötti, a rakétaelhárító védelmi rendszerek  korlátozásáról szóló SALT–1 szerződés.
 október 9–12. – A belgrádi pártaktíva támadása a szerb vezetés állítólagos „liberalizmusa” ellen. (Számos vezető lemond tisztségéről.)
 október 9. – A qilakitsoq-i eszkimó múmiák felfedezése Grönlandon
 október 13. – Lezuhan az Andokban az uruguayi rögbisek gépe.
 október 21. – A jugoszláv pártaktíva támadása miatt lemondanak a szerb kommunista szövetség vezetői, majd a „liberális” szlovén, vajdasági és macedón politikusok.
 október 30. – Közel félszáz halálos áldozattal járó Vasúti baleset Chicago elővárosában, az Egyesült Államokban.
 november 6.
 A Magyar Bencés Kongregáció káptalanja Szennay Andrást választja meg főapátnak.
 Jugoszlávia tiltakozik az ausztriai szlovén és horvát kisebbség helyzete miatt.
 november 11. – Az amerikai hadsereg kivonul a Long Binh bázisáról ezzel végetér az amerikai részvétel a vietnámi háborúban.
 november 17. – Juan Perón, Argentína száműzött elnöke 18 év után ismét visszatér országába.
 november 21. – Genfben megkezdődnek a SALT–II. tárgyalások.
 november 22. – Helsinkiben kezdetét veszi az EBEÉ többoldalú előkészítő megbeszélése.
 november 25. – Jobboldali katonai puccs Görögországban.
 november 27. – Leonyid Iljics Brezsnyev villámlátogatásra érkezik Magyarországra, a tököli szovjet katonai reptéren váratlanul száll le. Elindulása után csak az esti órákban értesítették Kádár Jánost  erről a szovjetek, és arra kérték, hogy menjen ki Tökölre. A tárgyalásokon Brezsnyev listát nyújtott át Kádár Jánosnak, amelyen a magyar reform olyan vezető egyéniségeinek nevei szerepeltek, akiknek távozását a szovjet vezetés kéri az MSZMP-től. Kádár állítólag így szólt: „egy név hiányzik a listáról, az enyém”.
 december 4. – 35 cseh író – köztük Václav Havel – petíciót intéz a köztársaság elnökéhez a politikai foglyok érdekében.
 december 21. – Az NSZK és az NDK képviselői Kelet-Berlinben aláírják az „Alapszerződést”.
 December 29. - Az Eastern Air Lines 401-es járatának katasztrófája

Az év témái

Államok vezetőinek listája 1972-ben

1972 a filmművészetben

1972 az irodalomban
 Weöres Sándor: Psyché (versek)

1972 a zenében 
 Kovács Kati Nemzetközi Fesztivált nyert Drezdában és Írországban első helyet ért el a Castlebar Song Contest nemzetközi hangverseny.

Fontosabb külföldi nagylemezek 

 Black Sabbath: Black Sabbath Vol. 4
 Deep Purple: Machine Head és Made in Japan
 Emerson, Lake & Palmer: Pictures at an Exhibition és Trilogy
 Fleetwood Mac: Bare Trees 
 Genesis: Foxtrot
 The Carpenters: A Song for You
 Jethro Tull: Thick as a Brick
 John Lennon és Yoko Ono: Some Time in New York City
 Pink Floyd: Obscured by Clouds
 The Rolling Stones: Exile on Main St.
 Yes: Close to the Edge
 David Bowie: The Rise And Fall Of Ziggy Stardust And The Spiders From Mars

Fontosabb magyar nagylemezek 
 Benkó Dixieland Band: I.
 Illés-együttes: Add a kezed
 Koncz Zsuzsa: Élünk és meghalunk
 Kovács Kati: Autogram helyett
 Locomotiv GT: Ringasd el magad
 Omega: Élő Omega
 Syrius: Az ördög álarcosbálja
 Tolcsvay Trió: I.

1972 a tudományban 
 április 16. – április 27. Az Apollo–16 holdútja;
 december 7. – december 19. Az Apollo–17 holdútja;
 Elkészül az első Cray szuperszámítógép

1972 a közlekedésben 

Megkezdődik a BMW 5-ös sorozatának gyártása.

1972 a légi közlekedésben

1972 a vasúti közlekedésben

1972 a sportban 
 február 3. – február 13. XI. Téli olimpiai játékok – Szapporo, Japán. 35 ország részvételével.
 június 18. – Az NSZK labdarúgó-válogatottja az Európa-bajnokság brüsszeli döntőjén 3-0-ra győzi le a Szovjetunió csapatát.
 augusztus 26. – október 16. Münchenben  XX. nyári olimpiai játékokon 122 ország vesz részt.
 Emerson Fittipaldi (Lotus) nyeri a Formula–1-es világbajnokságot, s ezzel az addigi legfiatalabb világbajnok. Ezt a rekordját csak 2005-ben dönti meg Fernando Alonso.
 A Újpesti Dózsa nyeri az NB1-et. Ez a klub 13. bajnoki címe.

1972 a televízióban 
 Táncdalfesztivál, a nyertes Kovács Kati  Add már, Uram, az esőt!
 Jó estét nyár, jó estét szerelem

1972 a jogalkotásban 
Magyarországon a világpolitikai enyhüléssel szemben a szélsőbaloldal megerősödése nyomán a korábbi reformfolyamatok megtorpantak, 1972-ben alkotmánymódosításra került sor, amelyben megerősítésre kerül a „munkásosztály marxista-leninista pártjának” vezető szerepe.

Születések 

 január 2. – Taye Diggs, színész
 január 7. – Gervai Péter, informatikus
 január 17. – Rafał Trzaskowski, lengyel politikus, Varsó főpolgármestere
 január 19. – Drea de Matteo, amerikai színésznő
 január 25. – Chantal Andere, mexikói színésznő
 január 26. – Hajdu Szabolcs magyar filmrendező, forgatókönyvíró, színész
 január 29. – Rogán Antal, magyar politikus, polgármester, miniszter
 február 14. – Rob Thomas, amerikai énekes
 február 17.– Billie Joe Armstrong, amerikai zenész a Green Day frontembere
 február 29. – Antonio Sabàto, Jr., olasz származású amerikai színész
 március 6. – Shaquille O’Neal, amerikai kosárlabdázó, NBA-sztár
 március 9. – Kerr Smith, amerikai színész
 március 15. – Fonyó Barbara, énekesnő, színésznő
 március 15. – Christopher Williams, jamaicai atléta
 március 19. – Pindroch Csaba, Jászai Mari-díjas magyar színész
 március 20. – Kardos Edina klinikai szakpszichológus, az első magyar lovasterapeuták egyike
 március 31. – Facundo Arana, argentín színész
 április 7. – José Havier Hombrados, spanyol kézilabdázó
 április 13. – Trill Zsolt, Jászai Mari-díjas magyar színész
 április 19. – Galambos Attila, dráma- és dalszövegíró, műfordító, színész
 április 26. – Jermaine Spivey, amerikai kosárlabdázó
 május 1. – Gregor Bernadett, Jászai Mari-díjas magyar színésznő
 május 2. – Alec Empire, német zenész, a digital hardcore zenei műfaj megteremtője
 május 2. – Dwayne Johnson amerikai színész, testépítő és profi pankrátor.
 május 19. - Amanda De Cadenet, angol fényképész, színésznő, műsorvezető
 május 23. – Rubens Barrichello, brazil Formula–1-es versenyző
 május 24. – Baksa-Soós Attila, író, költő, zenész, építész
 június 4. – Kolonics György olimpiai- és világbajnok magyar kenus († 2008)
 június 7. – Karl Urban új-zélandi színész. 
 június 8. – Hegedűs András újságíró
 június 10. – Knézy Jenő műsorvezető, sportriporter, televíziós kommentátor, kosárlabdázó
 június 14. – Michael Cade, amerikai színész
 június 19. – Robin Tunney amerikai színésznő
 június 23. – Selma Blair amerikai színésznő
 június 23. – Zinédine Zidane francia-algériai válogatott labdarúgó
 július 1. – Davit Bakradze, grúz politikus
 július 4. – Szabó T. Anna, magyar költő, műfordító
 július 11. – Michael Rosenbaum, amerikai színész
 július 12. –  Benedek Tibor, háromszoros olimpiai bajnok magyar vízilabdázó, edző († 2020)
 július 18. – Mérai Katalin magyar színésznő
 július 22. – Colin Ferguson, kanadai színész
 július 29. – Wil Wheaton, amerikai színész (a Star Trek: The Next Generation Wesley Crusherje)
 augusztus 3. – Marozsán Erika, színésznő
 augusztus 9. – Szalay Marianna magyar színésznő
 augusztus 15. – Ben Affleck, amerikai színész
 augusztus 26. – Pettik Ádám, zenész
 augusztus 30. – Cameron Diaz, színésznő
 augusztus 30. – Pavel Nedvěd, cseh labdarúgó
 szeptember 9. – Goran Višnjić, színész (Vészhelyzet: Kovac doktor)
 szeptember 11. – Krasimir Dunev, bolgár tornász
 szeptember 18. – Tabitha Tsatsa, zimbabwei atléta
 szeptember 20. – Victor Ponta, a román Szociáldemokrata Párt elnöke
 október 17. – Tarkan, török popénekes
 október 17. – Eminem, amerikai Hip Hop előadó
 október 27. – Santiago Botero, kolumbiai kerékpározó
 november 7. – Jason London amerikai színész, producer
 november 7. – Jeremy London amerikai színész, producer
 november 23. – Földváry Lóránt magyar építőmérnök
 november 26. – Pásztor Anna, színésznő, énekesnő (Anna and the Barbies)
 december 2. – Kálmánchelyi Zoltán rendező, színész
 december 9. – Tré Cool, zenész
 december 10. – Brian Molko, zenész
 december 19. – Alyssa Milano amerikai színésznő
 december 23. – Herczegh Sándor, marketing vezető, újságíró Rádió7
 december 23. – Christian Potenza, kanadai színész, rajzfilmrendező
 december 26. – Gryllus Dorka, színésznő
 december 26. – Varga Ferenc József, humorista
 december 27. – Juha Raivio finn zenész, a Trees of Eternity gitárosa
 december 29. – Jude Law, angol színész
 december 29. – Jaromír Blažek, cseh labdarúgó

Halálozások 
 január 1. – Maurice Chevalier francia színész, előadó (* 1888)
 január 7. – John Berryman amerikai költő (* 1914)
 január 24.
 Bóbis Gyula olimpiai bajnok birkózó (* 1909)
 Dino Buzzati olasz író (* 1906)
 Kurzmayer Károly osztrák operatőr, rendező (* 1901)
 január 27. – Mahalia Jackson amerikai énekes (* 1911)
 február 28. – Barna Viktor huszonkétszeres világbajnok asztaliteniszező (* 1911)
 március 17. – Hajós György Kossuth-díjas matematikus (* 1912)
 március 27. – Maurits Cornelis Escher holland grafikusművész (* 1898)
 április 4. – Fenyő Miksa író (* 1877)
 április 10. – Piacsek András magyar állattenyésztő, szakpolitikus (* 1896)
 április 13. – Lénárd Sándor orvos, költő, író (* 1910)
 április 27. – Kwame Nkrumah afrikai politikus, a független Ghána első miniszterelnöke (* 1909)
 május 19. – Mészáros Ferenc természetgyógyász (* 1897)
 május 22. – Széchy Károly hídépítő mérnök, egyetemi tanár, az MTA tagja (* 1903)
 június 13. – Békésy György, magyar származású Nobel-díjas biofizikus (* 1899)
 július 13. – Kónya Lajos író, költő (* 1914)
 július 22. – Diószegi Vilmos néprajzkutató, orientalista (* 1923)
 július 28. – Gaál Sándor magyar fizikus (* 1885)
 július 30. – Kóczán Mór olimpiai bronzérmes gerelyhajító, református lelkész (* 1885)
 augusztus 11. – [[Max Theiler], dél-afrikai származású amerikai orvos és virológus, akit 1951-ben orvostudományi Nobel-díjjal tüntettek ki a sárgaláznak és leküzdésének a kutatásáért (* 1899)
 szeptember 16. – Náray-Szabó István vegyész, az MTA levelező tagja (* 1899)
 október 8. – Gózon Gyula színművész (* 1885)
 október 10. – Végh Dezső grafikus, festő (* 1897)
 október 18. – Julesz Miklós orvos, belgyógyász, endokrinológus, az MTA tagja (* 1904)
 november 16. – Goldoványi Béla olimpiai bronzérmes, Európa-bajnok atléta (* 1925)
 november 21. – Fonó Albert Kossuth-díjas magyar gépészmérnök, a torló-sugárhajtómű feltalálója, az MTA levelező tagja (* 1881)
 november 22. – Ungár Imre Kossuth- és Liszt Ferenc-díjas zongoraművész, pedagógus (* 1909)
 november 23. – Gräfl Ödön úszó, vízilabdázó, sportvezető (* 1877)
 december 12. – Kondor Béla kétszeres Munkácsy Mihály-díjas magyar festőművész, grafikus (* 1931)
 december 16. – Ferdinand Čatloš szlovák katonatiszt, vezérkari főnök (* 1895)
 december 26. – Domján Edit színművész (* 1932)
 december 27. – Bodor Márton magyar géplakatos, országgyűlési képviselő (* 1887)

Jegyzetek

Források 
  

 
20. század